Գալինա Դոկուտովիչ

**Գալինա Իվանովնա Դոկուտովիչ** (), խորհրդային օդաչու, Հայրենական մեծ պատերազմի մասնակից, 46-րդ գվարդիական թեթև ռմբակոծիչների գիշերային ավիացիոն գնդի շտուրման, կրտսեր լեյտենանտ։

## Կենսագրություն
մինի|163x163px|Հուշատախտակներ Պ. Գելմանի և Գալինա Դոկուտովիչի պատվին Գոմելի անտառտնտեսության տեխնիկումի շենքի պատին
Գալինա Դոկուտովիչը ծնվել է 1921 թվականի փետրվարի 20-ին, Գոմելում։ Ավարտել է Գոմելի աէրոակումբը (1938) և սովորել Մոսկվայի ավիացիոն ինստիտուտում։ 1941 թվականին կամավոր մեկնել է ռազմաճակատ։ Ավարտել է Էնգելսի ավիացիոն դպրոցը։ Դեռևս ուսումնառության ընթացքում, 1942 թվականի ձմռանը, պատասխանատու թռիչքներ է կատարել «ТБ-3» ծանր տրանսպորտային ինքնաթիռով՝ որպես շտուրման։ Եղել է շտուրման 46-րդ գվարդիական Թամանյան թեթև գիշերային ռմբակոծիչների ավիացիոն գնդում։ Կատարել է 136 մարտական թռիչք։ 1942 թվականի ամռանը Դոկուտովիչը ողնաշարի ծանր վնասվածք է ստացել։ Բուժումից հետո վերադարձել է գունդ, չնայած ունեցել է վեցամսյա բուժման արձակուրդի վկայական։ 1943 թվականին դարձել է ՀամԿ (բ)Կ /ԽՄԿԿ անդամ։ Գիշերային մարտական թռիչքներից հետո տառապել է ողնաշարի ցավերից, բայց ոչ ոք չի լսել նրա բողոքները։

Զոհվել է Կրասնոդարի երկրամասի Կրիմսկայա ստանիցայի (այժմ՝ Կրիմսկ քաղաք) վրա՝ մարտական առաջադրանք կատարելիս։ Թաղված է Կրասնոդարի երկրամասի Ռուսկոե գյուղի եղբայրական գերեզմանում, որտեղ նրա անունը փորագրված է հուշատախտակի վրա։

## Պարգևներ և կոչումներ
* Կարմիր աստղի շքանշան - շնորհվել է 101 մարտական թռիչքի և ավելի քան 12,000 կգ ռումբեր նետելու համար, որոնք ոչնչացրել են մեկ անցում, վեց ցիստեռն վառելիք և առաջացրել 19 պայթյուն,
* Հայրենական պատերազմի 1-ին աստիճանի շքանշան (1943) - հետմահու,
* «Կովկասի պաշտպանության համար» մեդալ։

## Հիշատակ
[մինի|[Գոմելի նախկին դպրոցի շենքի վրա տեղադրվել է հուշատախտակ Գալինա Դոկուտովիչի պատվին]]
* Բելառուսում Գոմելի փողոցներից մեկը անվանակոչվել է Գալինա Դոկուտովիչի անունով, հուշատախտակ է տեղադրվել Գոմելի պոլիտեխնիկումի շենքի վրա, որտեղ տեղակայված է եղել այն դպրոցը, որտեղ նա սովորել է։
* Նրա անունն է տրվել Գոմելի թիվ 24 և թիվ 27 միջնակարգ դպրոցների պիոներական ջոկատներին, որտեղ տեղադրվել են հուշատախտակներ։ Ամեն տարի Գալինա Դոկուտովիչի ծննդյան օրը և Հաղթանակի օրը այդ դպրոցների աշակերտները կազմակերպում են հանդիսավոր հավաքներ և ծաղիկներ են դնում հուշատախտակների մոտ։
* Գոմելում անցկացվում է Գալինա Դոկուտովիչի  անունով համամիութենական գեղարվեստական մարմնամարզության հուշամրցաշար։
* Գալինա Դոկուտովիչի օրագրի մի մասը հրապարակվել է Ա. Մագիդի «Գվարդիական Թամանյան  ավիացիոն գունդ» գրքում (Մոսկվա, 1960)։
* Նրա նամակներից մեկը պահվում է Բելառուսի Հայրենական մեծ պատերազմի պատմության պետական թանգարանում։ 
* Խորհրդային օդաչու Գալինա Դոկուտովիչի պատվին որմնանկար է տեղադրվել Գոմելի շենքերից մեկում (Կրասնայա փողոց 3): Այն բացվել է 2024 թվականի հուլիսի 2-ին, որը համընկել է Բելառուսի նացիստական զավթիչներից ազատագրման 80-ամյակի և Բելառուսի Հանրապետության անկախության օրվա հետ։

## Մշակույթում
Բելառուս գրող Վլադիմիր Մեխովը «Թռիչք» պիեսը նվիրել է Դոկուտովիչին, որը բեմադրվել է Հանրապետական պատանի հանդիսատեսի թատրոնի կողմից։ Նրա մասին է իր գործընկերուհի Նատալյա Կրավցովայի «Մայրամուտից մինչև լուսաբաց» (1967) վիպակի «Թալիսման» նովելը։

## Ծանոթագրություններ

## Գրականություն
* Аронова Р. Тревожные ночи // Героини: очерки о женщинах — Героях Советского Союза / ред.-сост. Л. Ф. Торопов; предисл. Е. Кононенко. — Вып. 1. — М.: Политиздат, 1969. — 447 с.

## Արտաքին հղումներ
* Докутович Галина.
* Докутович Галя.
* «Сердце и крылья»: улица памяти знаменитой лётчицы. *Гомельские ведомости.*
* 80 лет назад в небе над Краснодарским краем погибла легендарная летчица Галина Докутович. *Гомельская праўда*.

Կատեգորիա:Կարմիր դրոշի շքանշանի ասպետներ
Կատեգորիա:Կին օդաչուներ
Կատեգորիա:Կովկասի պաշտպանության համար մեդալակիրներ
Կատեգորիա:Հայրենական պատերազմի 2-րդ աստիճանի շքանշանակիրներ